title: Blade Runner
text: Blade Runner (títol orichinal en anglés, estrenata en Aragón con o suyo títol orichinal) ye una cinta estausunidense de cine de sciencia-ficción de l'anyo 1982, dirichita por Ridley Scott seguntes un guión de Hampton Fancher, David Peoples y Roland Kibbee (basato en a novela Do Androids Dream of Electric Sheep?, de Philip K. Dick de 1968), con una dirección de fotografía de Jordan Cronenweth y una banda sonora de Vangelis. Producita por Michael Deeley, Charles Lauzirika, Hampton Fancher, Brian Kelly, Jerry Perenchio, Ivor Powell, Run Run Shaw y Bud Yorkin ta The Ladd Company, en o suyo reparto incluye a destacatos actors como Harrison Ford, Rutger Hauer, Sean Young, u Edward James Olmos.
  
  A cinta s'estrenó o 25 de chunio de 1982 en Estaus Unius, esdevenindo una d'as cintas de culto de quantas cheneracions. Iste film de sciencia-ficción suposó a consagración d'o suyo director, Ridley Scott, y ha estau influencia y un referent ta creyadors de cine, televisión, novelas y chuegos. Blade Runner ha estau fuertement aclamada, mas que mas t'abanzar en o planteyamiento de qüestions que han esdeveniu alazetals en iste sieglo XXI, como a globalización, o cambeo climatico u a superpoblación.
  
  Reparto 
   Harrison Ford, en o papel de Rick Deckard.
   Rutger Hauer, en o papel de Roy Batty.
   Sean Young, en o papel de Rachael.
   Edward James Olmos, en o papel de Gaff.
   Daryl Hannah, en o papel de Pris.
   Morgan Paull, en o papel de Holden.
   Brion James, en o papel de Leon Kowalski.
   M. Emmet Walsh, en o papel de Capitán Bryant.
   Joe Turkel, en o papel de Dr. Eldon Tyrell.
   James Hong, en o papel de Hannibal Chew.
   William Sanderson, en o papel de J. F. Sebastian.
   Joanna Cassidy, en o papel de Zhora.
  
   Temas d'os que se i charra 
   Luengas que desafían l'anglés 
  En Blade Runner se planteya o desafío d'a hechemonía de l'anglés en a ciudat de Los Angeles (California) en l'anyo 2019; en a cinta, i hai residents que charran un mezclallo de luengas europeas y de l'Asia Oriental; actualment, no s'ha plegau a una situación pareixida, encara que s'ha duplicau a cantidat de fablants d'o castellano en ista ciudat entre 1980 y 2010. Os visionarios pronostican que bell día o chinés mandarín será a luenga habitual t'os negocios a ran global.
  
   Autos voladors 
  En a cinta de Ridley Scott son celebres as imachens d'autos voladors, como o que fa servir o protagonista, Rick Deckard, a qui interpreta l'actor Harrison Ford.
  
   Reconoixencia de l'iris 
  Os autos voladors son encara una fantasía, pero no l'escaneyo de l'iris, que en Blade Runner s'emplega t'a reconoixencia d'os ditos "replicants". Hue o sistema de reconoixencia de l'iris s'emplega en aeropuertos y puntos de control de mugas.
  
   Intelichencia artificial 
  En relación con os abances en intelichencia artificial, os "replicants" de Blade Runner pareixen sers humans sinteticos, y no robots, pero no tienen un comportamiento emocional normal; no s'han creyau encara maquinas que combinen o comportamiento d'as personas, o luengache y a mecanica d'o cuerpo humano.
  
   A colonización d'atras planetas Blade Runner imachinó un mundo en que a mayoría d'os sers humans heba fuyiu a colonias difuera d'a Tierra, mas placientes ta vivir, colonias que yeran chestionadas por interpresas privadas.
  
   A moralidat d'os robots 
  A cinta planteya tamién una qüestión moral, constando en a sciencia-ficción: as conseqüencias de creyar vida intelichent a semellanza d'os sers humans. "A qüestión que planteya a cinta ye si hemos d'atribuyir l'estatus de personas a las maquinas". Blade Runner'' fa servir a metafora d'a tecnolochía ta explicar porqué a sociedat decide que bells grupos de personas son acceptables y d'atros no.
  
  Vinclos externos 
  
    Pachina web oficial de Blade Runner.
    Blade Runner en IMDb.
    Blade Runner en AllRovi.
    Blade Runner en Turner Classic Movies.
    Blade Runner en Rotten Tomatoes.
    Blade Runner en Metacritic.
    Blade Runner en Box Office Mojo.
  
  Referencias 
  
  Cintas d'Estaus Unius
  Cintas de cine de ciencia-ficción
  Cintas dirichidas por Ridley Scott
  Cintas en anglés
  Cintas interpretadas por Harrison Ford
  Cintas interpretadas por Rutger Hauer
  Cintas interpretadas por Sean Young
  Cintas interpretadas por Edward James Olmos